PTTEP แจงได้รับเอกสารฟ้องคดีมอนทารา ยันสู้คดีเต็มที่!
PTTEP แจงได้รับเอกสารฟ้องคดีมอนทารา ยันสู้คดีเต็มที่! มั่นใจน้ำมันไม่รั่วไหลเข้าสู่ชายฝั่งประเทศอินโดนีเซีย-ไม่กระทบต่อระบบนิเวศและสิ่งแวดล้อม
18 ก.ค. 2560

จากกรณีที่ทางอินโดนีเซีย ได้ยื่นฟ้องคดีต่อศาลในประเทศอินโดนีเซีย เพื่อเรียกร้องค่าเสียหายต่อ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP และบริษัท PTTEP Australasia (Ashmore Cartier) หรือ PTTEP AA ซึ่งเป็นบริษัทย่อย จากเหตุการณ์น้ำมันรั่วไหลของแหล่งมอนทารา ในทะเลติมอร์ ประเทศออสเตรเลีย เมื่อวันที่ 8 พฤษภาคม 2560 นั้น
ล่าสุด PTTEP ขอแจ้งว่า บริษัทได้รับเอกสารทางคดีเกี่ยวกับการฟ้องร้องจากเหตุการณ์น้ามันและก๊าซธรรมชาติรั่วไหลจากแหล่งมอนทารา โดยเป็นการฟ้องเรียกค่าเสียหายจากกระทรวงสิ่งแวดล้อมและป่าไม้ สาธารณรัฐอินโดนีเซีย เป็นจำนวนเงินประมาณ 2.1 พันล้านดอลลาร์สหรัฐอเมริกา หรือราว 7 หมื่นล้านบาท ทั้งนี้ บริษัทจะดำเนินการต่อสู้ในประเด็นข้อเท็จจริงและข้อกฎหมายต่อไป
อย่างไรก็ตาม PTTEP ยังคงเชื่อมั่นในผลการศึกษาวิจัยด้านวิทยาศาสตร์ซึ่งควบคุม โดยหน่วยงานรัฐบาลของประเทศออสเตรเลีย ว่าคราบน้้ำมันที่เกิดจากเหตุการณ์มอนทาราไม่ได้แพร่เข้าสู่ชายฝั่งของประเทศอินโดนีเซียหรือออสเตรเลีย และไม่มีผลกระทบต่อระบบนิเวศและสิ่งแวดล้อมในระยะยาวในทะเลติมอร์